L 152/14
LT
Europos Sąjungos oficialusis leidinys
2023 6 13
(7)
2020 m. birželio 6 d. koordinavimo grupės sekretoriatas paragino kitas susijusias valstybes nares ir autorizacijos liudijimo turėtoją pateikti rašytinių pastabų dėl pareikštų prieštaravimų.
Autorizacijos liudijimo turėtojas rašytines pastabas pateikė 2020 m. birželio 30 d., 2020 m. liepos 6 d. ir 2020 m. liepos 23 d.
Prieštaravimai buvo aptarti koordinavimo grupės 2020 m. liepos 6 d. ir 23 d. posėdžiuose, dalyvaujant autorizacijos liudijimo turėtojui;
(8)
koordinavimo grupėje susitarimas nebuvo pasiektas, todėl 2020 m. spalio 21 d.
Prancūzija, kaip referencinė valstybė narė, siekdama iš dalies pakeisti autorizacijos liudijimą pagal Reglamento (ES) Nr.
528/2012 48 straipsnio 1 dalies pirmą pastraipą, neišspręstus prieštaravimus perdavė Komisijai pagal to reglamento 36 straipsnio 1 dalį ir pateikė Komisijai išsamų klausimo, dėl kurio valstybės narės negalėjo susitarti, aprašymą ir jų nesutarimo priežastis.
Šis aprašymas buvo perduotas susijusioms valstybėms narėms ir autorizacijos liudijimo turėtojui;
(9)
2021 m. gegužės mėn.
Suomijos saugos ir cheminių medžiagų agentūra paprašė Suomijos maisto tarnybos ir Suomijos veterinarijos asociacijos pateikti nuomonę dėl biocidinių produktų, kurių sudėtyje yra alfachloralozės, poveikio gyvūnams augintiniams ir dėl poreikio apriboti tokių produktų naudojimą.
Toje nuomonėje, kurią Suomija pateikė Komisijai, nurodyta, kad biocidiniai produktai, kurių sudėtyje yra alfachloralozės, daro didelę žalą ir sukelia kančias tiek gyvūnams augintiniams, tiek laukinei gyvūnijai ir kad gyvūnų augintinių apsinuodijimo atvejų, apie kuriuos pranešta Suomijos saugos ir cheminių medžiagų agentūrai ir Suomijos maisto tarnybai, skaičius yra didelis;
(10)
be to, Švedijos cheminių medžiagų agentūra iš Upsalos (Švedija) Universiteto gyvūnų ligoninės gavo papildomos informacijos – kraujo mėginių tyrimų rezultatus, kuriais patvirtinta, kad apsinuodijusių gyvūnų kraujyje rasta alfachloralozės;
(11)
pagal Reglamento (ES) Nr.
528/2012 19 straipsnio 1 dalies b punkto iii papunktį autorizacijos liudijimo išdavimo sąlyga yra tai, kad nei pats biocidinis produktas, nei jo liekanos nesukelia iškart pasireiškiančio ar uždelsto nepriimtino poveikio žmonių, įskaitant pažeidžiamų grupių, arba gyvūnų sveikatai tiesiogiai arba per geriamąjį vandenį, maistą, pašarus, orą, arba dėl kito netiesioginio poveikio;
(12)
Reglamento (ES) Nr.
528/2012 19 straipsnio 5 dalies pirmoje pastraipoje nustatyta, kad biocidinį produktą galima autorizuoti ir jei įvykdomos ne visos 19 straipsnio 1 dalies b punkto iii papunktyje nustatytos sąlygos, tuo atveju, jei neautorizavus šio biocidinio produkto būtų sukeltas neproporcingas neigiamas poveikis visuomenei, palyginti su rizika žmonių sveikatai, gyvūnų sveikatai ar aplinkai tuo atveju, jei tas biocidinis produktas būtų naudojamas autorizacijos liudijime nustatytomis sąlygomis.
Be to, 19 straipsnio 5 dalies antroje pastraipoje nustatyta, kad biocidinių produktų, kuriems pagal tą nuostatą suteikti autorizacijos liudijimai, naudojimui taikomos tinkamos rizikos mažinimo priemonės siekiant užtikrinti, kad to biocidinio produkto poveikis žmonėms ir aplinkai būtų kuo mažesnis.
Biocidinis produktas, kuriam pagal šią dalį suteiktas autorizacijos liudijimas, turi būti naudojamas tik tose valstybėse narėse, kuriose įvykdomos 19 straipsnio 5 dalies pirmoje pastraipoje nustatytos sąlygos;
(13)
Komisija atidžiai išnagrinėjo valstybių narių ir biocidinio produkto autorizacijos liudijimo turėtojo pateiktą informaciją, įskaitant tai, kad apie gyvūnų apsinuodijimo produktais, kurių sudėtyje yra alfachloralozės, atvejus taip pat pranešta kitose valstybėse narėse ir Norvegijoje.
Komisija taip pat atsižvelgia į Suomijos maisto tarnybos bei Suomijos veterinarijos asociacijos nuomonę, taip pat į Upsalos Universiteto gyvūnų ligoninės ir Švedijos veterinarijos asociacijos ataskaitas, kuriose nurodyta, kad biocidinis produktas daro nepriimtiną poveikį gyvūnų sveikatai, ir apsinuodijusių gyvūnų analitiniais tyrimais patvirtinta, jog būta daug kačių antrinio apsinuodijimo alfachloraloze atvejų, taip pat į visą pateiktą informaciją ir diskusijas, vykusias dėl nesutarimų dėl kitų biocidinių produktų, kurių sudėtyje yra alfachloralozės ir kurie buvo perduoti Komisijai pagal Reglamento (ES) Nr.
528/2012 36 straipsnio 1 dalį;
(14)
Komisija pripažįsta, kad techniniu ir moksliniu požiūriu antrinio apsinuodijimo atvejų, apie kuriuos pranešta, susieti su konkrečiu biocidiniu produktu neįmanoma, nes neįmanoma nustatyti, kurį konkretų produktą nurijo katės nuryta pelė.
Galima nustatyti tik veikliosios medžiagos alfachloralozės buvimą gyvūnų audiniuose ir kartais nugaišusių graužikų skerdenoje apsinuodijusių kačių skrandyje.
Tačiau akivaizdu, kad šie apsinuodijimo atvejai buvo susiję su biocidiniais produktais, kurių sudėtyje yra alfachloralozės, įskaitant biocidinį produktą;